PTTGC ร่วมทุน Sanyo Chemical-Toyota Tsusho ตั้งโรงงานโพลีออล
PTTGC เซ็นสัญญาร่วมทุน Sanyo Chemical-Toyota Tsusho ตั้งโรงงานโพลีออล คาดผลิตเชิงพาณิชย์ภายในปี 63
25 ส.ค. 2560

บริษัท พีทีที โกลบอล จำกัด (มหาชน) หรือ PTTGC ลงนามในสัญญาร่วมทุนกับทางบริษัท Sanyo Chemical Industries (SCI) และ Toyota Tsusho Corporation (TTC) ในโครงการ Polyols &amp; PU System ร่วมลงทุนจัดตั้งบริษัท GC Polyols โดยมีสัดส่วนการถือหุ้น ประกอบด้วย PTTGC 82.1% SCI 14.9% และ TTC 3%
ทั้งนี้โรงงานผลิตโพลีออล ตั้งอยู่ในนิคมเหมราชตะวันออก จ.ระยอง ซึ่งเป็นพื้นที่การลงทุนภายในเขตระเบียงเศรษฐกิจพิเศษภาคตะวันออก (EEC) โดยมีกำลังการผลิตโพลีออล 130,000 ตันต่อปี และ PU Systems กำลังการผลิต 20,000 ตันต่อปี จะเริ่มก่อสร้างในเดือนก.ย. 60 คาดจะผลิตเชิงพาณิชย์ได้ประมาณปี 63
โดยมีสถาบันการเงินชั้นนำ ประกอบด้วย ธนาคารกรุงไทย จำกัด (มหาชน) หรือ KTB, ธนาคารแลนด์แอนด์เฮ้าส์ จำกัด (มหาชน) หรือ LH BANK, ธนาคารธนชาต และธนาคารเกียรตินาคิน จำกัด (มหาชน) หรือ KKP ให้การสนับสนุนโครงการในวงเงินลงทุน 23,100 ล้านบาท